**แผนปฏิบัติการป้องกันและปราบปรามการทุจริตของโรงพยาบาลดอยหลวง**

**ประจำปีงบประมาณ 2562**

**หลักการและเหตุผล**

ตามมติคณะรัฐมนตรีเมื่อวันที่ 6 พฤษภาคม 2551 เห็นชอบให้แต่งตั้งคณะกรรมการขับเคลื่อนยุทธศาสตร์ชาติว่าด้วยการป้องกันและปราบปรามการทุจริตภาครัฐ ให้องค์กรในภาครัฐจัดทำแผนยุทธศาสตร์และแผนปฏิบัติการให้สอดรับกับยุทธศาสตร์ชาติว่าด้วยการป้องกันและปราบปรามการทุจริต เพื่อให้การขับเคลื่อนยุทธศาสตร์ชาติว่าด้วยการป้องกันและปราบปรามการทุจริตภาครัฐดังกล่าว**และยุทธศาสตร์ชาติว่า ด้วยการป้องกันและปราบปรามการทุจริต ระยะที่ 3 (พ.ศ. 2560 –2564)** เป็นไปอย่างมีประสิทธิภาพ จึงได้จัดทำยุทธศาสตร์ชาติว่าด้วยการป้องกันและปราบปรามการทุจริตภาครัฐ พ.ศ.2560 – 2564 ซึ่งให้สอดรับกับยุทธศาสตร์ชาติว่าด้วยการป้องกันและปราบปรามการทุจริต ที่คณะกรรมการ ป.ป.ช. ร่วมกับภาคีทุกภาคส่วนได้จัดทำขึ้น เพื่อให้หน่วยงานภาครัฐใช้เป็นกรอบแนวทางในการจัดทำแผนปฏิบัติการของหน่วยงานที่จะก่อให้เกิดประโยชน์กับการปฏิบัติราชการและบูรณาการในด้านการป้องกันปราบปรามและแก้ไขปัญหาการทุจริตคอร์รัปชั่นได้อย่างมีประสิทธิภาพ และตอบสนองกับนโยบายรัฐบาล แผนยุทธศาสตร์ชาติว่าด้วยการป้องกันและปราบปรามการทุจริต

โรงพยาบาลดอยหลวง จึงได้จัดทำแผนปฏิบัติการป้องกันและปราบปรามการทุจริตขึ้น เพื่อใช้เป็นแนวทางในการปฏิบัติงานตามค่านิยม MOPH ITA แนวทางการตรวจราชการกระทรวงสาธารณสุข (KPI 61) และประกาศคณะกรรมการตรวจเงินแผ่นดิน พ.ศ.2546

**วิสัยทัศน์**

**โรงพยาบาลเข้มแข็ง ชุมชนสุขภาพดี บุคลากรมีความสุข**

**พันธกิจ**

1. บริการทางการแพทย์แบบองค์รวมมีคุณภาพมาตรฐานตามเกณฑ์

2. บริหารจัดการอย่างมีประสิทธิภาพตามหลักธรรมาภิบาล

3. ส่งเสริมการมีส่วนร่วมในการดูแลสุขภาพและสิ่งแวดล้อมของประชาชนและภาคีเครือข่าย

**มาตรการ/แนวทางการดำเนินงานเพื่อสร้างคุณธรรมและความโปร่งใสในองค์การ**

**1. ด้านความโปร่งใส**

1. ผู้บริหาร และบุคลากรโรงพยาบาลดอยหลวงทุกระดับต้องให้ความสำคัญ และส่งเสริมการปฏิบัติราชการด้วยความโปร่งใส พร้อมเปิดโอกาสให้ผู้มีส่วนได้เสียภายใน และผู้มีส่วนได้เสียภายนอก สามารถตรวจสอบกระบวนการดำเนินงานได้

2. เปิดเผยข้อมูลข่าวสารตามพระราชบัญญัติข้อมูลข่าวสารของทางราชการ พ.ศ. 2561

3. มุ่งเน้นการจัดหาพัสดุภาครัฐโดยการซื้อ จ้าง เช่า แลกเปลี่ยนหรือโดยวิธีอื่นใด ให้สอดคล้องกับประกาศ ระเบียบ หลักเกณฑ์ วิธีปฏิบัติ และมติคณะรัฐมนตรีที่เกี่ยวข้อง รวมถึงดำเนินการตามเกณฑ์การประเมินคุณธรรม และความโปร่งใสในการดำเนินงานของหน่วยงานภาครัฐ (Integrity and Transparency Assessment – ITA) เพื่อให้เกิดการแข่งขันอย่างเป็นธรรม

4. ให้มีการจัดทำแผนการบริหารงานพร้อมกับเผยแพร่ประชาสัมพันธ์ผ่านช่องทางต่างๆ

5. จัดให้มีช่องทางการรับเรื่องร้องเรียน แนวทางปฏิบัติในการจัดการเรื่องร้องเรียน และการตอบสนองเรื่องร้องเรียน เผยแพร่ให้ผู้รับบริการได้รับทราบพร้อมกับให้มีคณะกรรมการ ทีมงานหรือเจ้าหน้าที่ผู้รับผิดชอบเกี่ยวกับการดำเนินการเรื่องร้องเรียนโดยตรง

**2. ด้านความพร้อมรับผิด**

1. บุคลากรโรงพยาบาลดอยหลวงทุกคนจะต้องประพฤติปฏิบัติตนในสัมมาชีพ ด้วยความซื่อสัตย์สุจริต ยึดความยุติธรรมเป็นตั้ง จะยับยั้งชั่งใจไม่กระทำการโกงกินแผ่นดิน หรือใช้ตำแหน่งหน้าที่หาประโยชน์ บนความทุกข์ยากของประชาชน บริหารและปฏิบัติงานด้วยความเต็มใจ กระตือรือร้น เต็มความสามารถมีความพร้อมที่จะให้บริการโดยมุ่งผลสำเร็จของงาน และพร้อมที่จะแสดงความรับผิดชอบหากปฏิบัติงานผิดพลาดหรือเกิดความเสียหาย ส่งเสริมความรับผิดชอบส่วนบุคคล และปฏิบัติตนเป็นแบบอย่าง

2. ดำเนินการตามหลักเกณฑ์การควบคุมภายใน การบริหารความเสี่ยง และปฏิบัติตามแผนผังขั้นตอนการปฏิบัติงานในหน้าที่หรือคู่มือการดำเนินงานอย่างเคร่งครัด ลดการใช้อำนาจดุลพินิจในการให้บริการผู้ป่วย

**3. ด้านความปลอดจากการทุจริตในการปฏิบัติงาน**

1. ผู้บริหารทุกระดับต้องสอดส่องดูแลการทุจริตในกลุ่มงานอย่างใกล้ชิด กำกับดูแลผู้ใต้บังคับบัญชาในอยู่ในระเบียบวินัย หากพบว่ามีการกระทำผิดต้องดำเนินการทางวินับ ละเมิด และอาญา อย่างเคร่งครัด

2. บุคลากรทุกคนปฏิบัติงานด้วยความซื่อสัตย์สุจริตไม่มีการรับสินบน การรับหรือการเรียกร้องรับเงินสิ่งของหรือประโยชน์ใดๆ ไม่ใช้ตำแหน่งหน้าที่ในการเอื้อประโยชน์แก่ตนเองหรือพวกพ้อง หรือมีพฤติกรรมที่เข้าข่ายการทุจริตต่อหน้าที่

3. บุคลากรทุกคนยึดถือปฏิบัติตามหลักเกณฑ์ของคณะป้องกันและปราบปรามการทุจริตแห่งชาติเกี่ยวกับการจัดการผลประโยชน์ทับซ้อน ในการปฏิบัติงานให้ใช้ระบบคิดฐานสอง (Digital) สามารถแยกออกอย่างชัดเจนว่าสิ่งไหนถูก สิ่งไหนผิด สิ่งไหนทำได้ สิ่งไหนทำไม่ได้ สิ่งไหนคือประโยชน์ส่วนตัว สิ่งไหนคือประโยชน์ส่วนรวม ปกป้องประโยชน์สาธารณะไม่ให้ผลประโยชน์ส่วนตัวมาแทรกซ้อน เช่น การใช้ทรัพย์สินของทางราชการกับเรื่องส่วนตัว ซองครุฑ ชาร์จแบตเตอรี่โทรศัพท์มือถือในที่ทำงานเป็นต้น

**4. ด้านวัฒนธรรมคุณธรรมในองค์กร**

1. ส่งเสริมให้มีการสร้างวัฒนธรรมองค์กรหลีกเสี่ยงประโยชน์ทับซ้อน สร้างวัฒนธรรมแห่งความซื่อสัตย์ ปลูกฝังให้บุคลากรทุกคนมีแนวความคิดการไม่ยอมรับการทุจริตทุกประเภท และไม่ทนที่จะเห็นการทุจริตที่เกิดขึ้นในหน่วยงาย

2. สนับสนุนให้มีการรวมกลุ่มของบุคลากรภายในและกลุ่มเครือข่ายสุขภาพ ในการสอดส่องพฤติกรรมการปฏิบัติงาน ร่วมถึงการแจ้งเบาะแสเพื่อยับยั้งการทุจริตในหน้าที่

3. สนับสนุนให้มีการเผยแพร่ให้ความรู้เกี่ยวกับการป้องกันการทุจริต และผลประโยชน์ทับซ้อนแก่บุคคลกรโรงพยาบาลดอยหลวง

4. มีกระบวบการควบคุมภายใน การตรวจสอบภายใน และการตรวจสอบถ่วงดุลภายในหน่วยงาน

**5. ด้านคุณธรรมการทำงานในหน่วยงาน**

1. ส่งเสริมให้ผู้บริหาร หัวหน้ากลุ่มงาน มีแนวทางในการมอบหมายงานให้ผู้ใต้บังคับบัญชาอย่างเป็นธรรมไม่เลือกปฏิบัติ

2. ส่งเสริมให้ผู้บริหาร หัวหน้ากลุ่มงาน ยึดถือปฏิบัติตามมาตรฐานการบริหารงานบุคคลเกี่ยวกับการพิจารณาแต่งตั้ง โยกย้าย และการพิจารณาความดีความชอบ โดยคำนึงถึงพฤติกรรมด้านศีลธรรม และด้านคุณธรรม เพื่อสร้างแรงจูงใจให้บุคลากรในหน่วยงานใช้หลักคุณธรรมในการดำเนินชีวิต

3. บุคลากรปฏิบัติงานในหน้าที่ตามระเบียบขั้นตอนอย่างเคร่งครัด เป็นมาตรฐาน และยึดหลักความถูกต้อง เป็นธรรมเท่าเทียม ไม่เลือกปฏิบัติ

**6. ด้านการสื่อสารภายในหน่วยงาน**

1. สนับสนุนการนำเทคโนโลยีมาใช้เป็นช่องทางในการสื่อสารแก่บุคลากรภายใน และผู้รับบริการภายนอก เพื่อให้เกิดความรวดเร็ว ทั่วถึง และมีประสิทธิภาพ

2. มีการสื่อสารนโยบาย มาตรการ แผนงาน ระเบียบ ข้อบังคับ มาตรฐานหรือคู่มือการปฏิบัติงาน การให้บริการ ผลการปฏิบัติงาน รวมถึงผลการประเมินการตรวจสอบภายใน และสื่อประชาสัมพันธ์เกี่ยวกับความโปร่งใส การเสริมสร้างคุณธรรม จริยธรรม รวมถึงการป้องกันปราบปรามการทุจริตผ่านช่องทางการสื่อสารต่างๆ เพื่อให้บุคลากรในหน่วยงานรับทราบ

**มาตรการป้องกันการทุจริตยับยั้งการกระทำผิดวินัยของเจ้าหน้าที่**

มาตรการยับยั้งการกระทำผิดวินัยของเจ้าหน้าที่ภายในองค์กร เพื่อส่งเสริมการสร้างวัฒนธรรมองค์กรสุจริตเกิดความคิดแยกแยะผลประโยชน์ส่วนตนกับผลประโยชน์ส่วนรวม แสดงความมุ่งมั่นในการบริหารราชการโดยใช้หลักธรรมาภิบาล ยึดมั่นในคุณธรรม จริยธรรม เป็นแบบอย่างที่ดี ยืนหยัดทำในสิ่งที่ถูกต้อง เป็นธรรมถูกกฎหมาย โปร่งใส และสร้างความเชื่อมั่นแก่ผู้มีส่วนได้ส่วนเสียภายใน และผู้มีส่วนได้ส่วนเสียภายนอกดังนี้

- มาตรการใช้รถราชการ ต้องปฏิบัติตามระเบียบสำนักนายกรัฐมนตรีว่าด้วยรถราชการ พ.ศ. 2523 และที่แก้ไขเพิ่มเติม

- มาตรการการเบิกค่าตอบแทน ต้องปฏิบัติตามระเบียบกระทรวงการคลังว่าด้วยการเบิกจ่ายเงินตอบแทนการปฏิบัติงานนอกเวลาราชการ

- มาตรการการจัดทำโครงการฝึกอบรม ศึกษาดูงาน ประชุม และสัมมนา ต้องปฏิบัติตามระเบียบกระทรวงการคลังว่าด้วยค่าใช่จ่ายในการฝึกอบรมการจัดการ และการประชุมระหว่างประเทศ พ.ศ. 2549 และที่แก้ไขเพิ่มเติม

- มาตรการการจัดหาพัสดุ ต้องปฏิบัติตามระเบียบสำนักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม และพระราชบัญญัติจัดซื้อการการจัดการ และการประชุมระหว่างประเทศ พ.ศ. 2549 และที่แก้ไขเพิ่มเติม

- มาตรการลดการใช้ดุลพินิจ ต้องปฏิบัติงานในหน้าที่ตามระเบียบ ขั้นตอน คู่มือดำเนินงาน ไม่เลือกปฏิบัติ ไม่สร้างขั้นตอนเกินความจำเป็น ปฏิบัติต่อผู้รับบริการด้วยความเที่ยงธรรม

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **เป้าประสงค์** | **แผนงาน/โครงการ** | **งบประมาณ** | **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| - ด้านกระบวนการ  - ด้านคน  - ด้านทรัพยากร  - ด้านผู้รับบริการ | 1. คัดเลือกบุคลากรดีเด่นเพื่อยกย่องเป็นผู้ประพฤติปฏิบัติตนชอบด้วยความซื่อสัตย์สุจริต  2. บุคลากรของโรงพยาบาลดอยหลวงร่วมกันประกาศเจตนารมณ์องค์กรเพื่อสร้างชาติตามหลักธรรมาภิบาลต่อต้านการทุจริตคอร์รัปชัน  3. โรงพยาบาลดอยหลวงมีการจัดทำหลักเกณฑ์/วิธีการรับเรื่องร้องเรียน โดยการแสดงแผนผังขั้นตอนไว้เพื่อให้ผู้มาติดต่อได้ทราบ  4. โรงพยาบาลดอยหลวง มีการรับเรื่องร้องเรียนผ่านช่องทางต่างๆ เช่น มาด้วยตนเอง โทรศัพท์ หนังสือหรือจดหมายร้องเรียนหรือทางเว็บไซต์ และจากหน่วยงานต่างๆ (สำนักงานสาธารณสุขจังหวัดเชียงราย ศูนย์ดำรงธรรมจังหวัดเชียงราย กระทรวงสาธารณสุข ฯลฯ)  5. ผลักดันให้โรงพยาบาลดอยหลวงเป็นหน่วยงานต้นแบบด้านความโปร่งใส พร้อมปรับปรุงกระบวนงานหรือนำร่องแกหน่วยงานอื่น  6. คัดเลือกกระบวนงานที่มีความเสี่ยงปรับปรับกระบวนงานให้เกิดความโปร่งใน ปีงบประมาณ 2561  7. สนับสนุนให้มีช่องทางในระบบอินเทอร์เน็ตเพื่อทำการเผยแพร่ ประชาสัมพันธ์ในการป้องกันและปราบปรามการทุจริตขององค์กร  8. สร้างและพัฒนาช่องทางในการรับแจ้งข้อมูลหรือเบาะแส ให้มีความสะดวกหลากหลาย (นำระบบอินเทอร์เน็ตมาปรับใช้)  9. ส่งเสริมให้เจ้าหน้าที่ประพฤติปฏิบัติตามมาตรฐานทางคุณธรรมจริยธรรม | -  -  -  -  -  -  -  -  - |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **เป้าประสงค์** | **แผนงาน/โครงการ** | **งบประมาณ** | **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| - ด้านกระบวนการ  - ด้านคน  - ด้านทรัพยากร  - ด้านผู้รับบริการ | 10. ควบคุม กำกับ ดูแล การปฏิบัติงาน การประพฤติปฏิบัติตนของเจ้าหน้าที่ของรัฐ ให้ปฏิบัติตามมาตรฐานทางคุณธรรม  11. ส่งเสริมการสร้างแรงจูงใจให้ข้าราชการ เจ้าหน้าที่ของรัฐ ที่ปฏิบัติตามมาตรฐานทางคุณธรรม  12. รณรงค์ เผยแพร่ ประชาสัมพันธ์ ให้สังคมมีค่านิยมยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม  13. การจัดทำมาตรฐานการปฏิบัติงานด้านแผนงานงบประมาณ และบุคลากร  14. การจัดทำแผนควบคุมภายในและแผนบริหารความเสี่ยงของโรงพยาบาลดอยหลวง  15. จัดกิจกรรมส่งเสริมคุณธรรมจริยธรรม วิถีธรรมโดยมีกิจกรรมจิตอาสา  16. จัดทำสื่อ/ประชาสัมพันธ์ให้บุคลากรในองค์กรให้เกิดความรู้ความเข้าใจเพื่อต่อต้านการทุจริต  17. ส่งบุคลากรของโรงพยาบาลดอยหลวงเข้าร่วมประชุม ฝึกอบรม และสัมมนาที่เกี่ยวข้องกับการป้องกันและปราบปรามการทุจริต  18. ส่งบุคลากรของโรงพยาบาลดอยหลวง เข้าอบรม เพื่อให้มีความรู้ความเข้าใจเกี่ยวกับระบบจัดซื้อ จัดจ้าง ภาครัฐ  19. ให้มีการแลกเปลี่ยนเรียนรู้ และข้อมูลข่าวสารด้านการป้องกันและปราบปรามการทุจริตภายในโรงพยาบาลดอยหลวง | -  -  -  -  -  -  -  -  -  - |  |  |  |  |  |  |  |  |  |  |  |  |